কিছু অযোগ্যদের জন্য সবার চাকরি কেড়ে নেওয়া সঙ্গত নয়: অভিষেক

কলকাতা: সুপ্রিম (Supreme Court) নির্দেশে ২৬ হাজার শিক্ষক ও অশিক্ষক কর্মী চাকরি বাতিল হয়েছে। যোগ্য-অযোগ্য আলাদা না করতে পারায় এসএসসি নিয়োগ দুর্নীতি মামলায় ২০১৬ সালের পুরো প্যানেল বাতিল করেছে শীর্ষ আদালত। শীর্ষ আদালতের এই রায়ে বিজেপির (BJP) বৈষম্যমূলক মনোভাব স্পষ্ট, জানিয়ে দিলেন তৃণমূলের অভিষেক বন্দ্যোপাধ্যায় (Abhishek Banerjee)। ইতিমধ্যেই মধ্যেই চাকরিহারাদের সঙ্গে সভা করেছেন মুখ্যমন্ত্রী মমতা বন্দ্যোপাধ্যায়। যোগ্যদের পাশে থাকার আশ্বাস দিয়েছে। শুক্রবার তাঁদের সঙ্গে বৈঠক করেছেন শিক্ষামন্ত্রী ব্রাত্য বসু ওএসএসসির চেয়ারম্যান সিদ্ধার্থ মজুমদার। যোগ্য এবং অযোগ্যদের তালিকা প্রকাশ করা হবে বলেও শুক্রবারের বৈঠকে আশ্বাস দিয়েছেন শিক্ষামন্ত্রী। অভিষেক আরও এক ধাপ এগিয়ে বললেন, তাঁর ‘পর্যবেক্ষণ’ হল, সুপ্রিম কোর্টের রায়ে বিজেপির আচরণের প্রতিফলন রয়েছে।

শনিবার অভিষেক সোদপুরে একটি বেসরকারি হাসপাতালের উদ্বোধন করতে গিয়েছিলেন। সেই মঞ্চ থেকেই তিনি বলেন, ‘‘আমরা সুপ্রিম কোর্টকে মর্যাদা করি। বিচারব্যবস্থা মাথা নত করেনি। বিচারব্যবস্থা এখনও নিরপেক্ষা রয়েছে। কিন্তু কোনও রায় নিয়ে সমালোচনা করার অধিকার সংবিধান আমাদের দিয়েছে।’’অভিষেক কেন্দ্রীয় প্রকল্পে বাংলার প্রতি বঞ্চনার প্রসঙ্গ টেনে আনেন। তাঁর কথায়, ‘‘১০-১৫ জন ভুল করেছে। তার জন্য ৬০ লক্ষ মানুষের টাকা আটকে রেখেছে। কিছু অসঙ্গতির কারণে ‘আবাস’ প্রকল্পের টাকাও ছাড়া হচ্ছে না। কয়েকজনের জন্য হাজার হাজার চাকরি কেড়ে নেওয়া যায় না। ১৭ লক্ষ আবাস প্রকল্পের উপভোক্তাকে ১০০ জনের শাস্তি দিয়ে দোষী বানানো যায় না। এটা ন্যায়সঙ্গত নয়।”

আরও পড়ুন: শিক্ষামন্ত্রীর সঙ্গে বৈঠক অধরা সমাধানসূত্র! কী হতে পারে চাকরিহারাদের ভবিষ্যৎ?

অন্য খবর দেখুন